**НАЦРТ!**

На основу члана 7. ставa 1. Закона о финансирању локалне самоуправе („Службени гласник РС“ бр. 62/2006, 47/2011, 93/2012, 99/2013 – усклађени дин. изн., 125/2014 – усклађени дин. изн., 95/2015 – усклађени дин. изн., 83/2016, 91/2016 – усклађени дин. изн., 104/2016 – др. закон, 96/2017 – усклађени дин. изн., 89/2018 – усклађени дин. изн., 95/2018 - др. закон, 86/2019 – усклађени дин. изн. и 126/2020 – усклађени дин. изн.), члана 32. става 1. тачке 3. и 6. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др. закон и 47/2018) и члана 45. става 1. тачке 3. и 6. Статута општине Сента („Службени лист општине Сента” бр. 4/2019), Скупштина општине Сента на својој седници одржаној дана \_\_\_\_\_\_ 2020. године донела је

**О Д Л У К У**

**О ИЗМЕНАМА И ДОПУНАМА ОДЛУКЕ О ОПШТИНСКИМ АДМИНИСТРАТИВНИМ ТАКСАМА**

**Члан 1**

Овом одлуком врше се измене и допуне Одлуке о општинским административним таксама („Службени лист Општине Сента”, бр. 22/2013, 30/2015 и 29/2016) – у даљем тексту: Одлука.

**Члан 2**

На крају Тарифног броја 23б Одлуке после става који се односи на „Зидане ограде и помоћни објекти који нису посебно наведени у подзаконском акту којим је утврђена класификација објеката“ додаје се нови став који гласи:

„**За типске трафо станице:**

* за посебне врсте објеката типска трафо станица МБТС напона мање од 110 kv ........................................................................................................11.750,00 динара
* за посебне врсте објеката типска трафо станица СТС напона мање од 110 kv...................................................................................................5.000,00 динара“.

**Члан 3**

Остале одредбе Одлуке остају непромењене.

**Члан 4.**

Ова одлука ступа на снагу осмог дана од дана објављивања у „Службеном листу општине Сента“, а примењује се од 1. јануара 2021. године.

**ОБРАЗЛОЖЕЊЕ:**

Према члану 32. став 1. тачка 6. Закона о локалној самоуправи („Службени гласник РС”, бр. 129/2007, 83/2014 – др. закон, 101/2016 и 47/2018) и члану 45. став 1. тачка 6. Статута општине Сента („Службени лист општине Сента“, број 4/2019) Скупштина општине, у складу са законом, доноси прописе и друге опште акте из своје надлежности.

Према члану 32. став 1. тачка 3. Закона о локалној самоуправи („Службени гласник РС”, бр. 129/2007, 83/2014 – др. закон, 101/2016 и 47/2018) и члану 45. став 1. тачка 3. Статута општине Сента („Службени лист општине Сента“, број 4/2019) Скупштина општине, у складу са законом утврђује стопе изворних прихода Општине, као и начин и мерила за одређивање висине локалних такса и накнада.

Према члану 6. став 1. тачка 2. Закона о финансирању локалне самоуправе („Службени гласник РС“ бр. 62/2006, 47/2011, 93/2012, 99/2013 – усклађени дин. изн., 125/2014 – усклађени дин. изн., 95/2015 – усклађени дин. изн., 83/2016, 91/2016 – усклађени дин. изн., 104/2016 – др. закон, 96/2017 – усклађени дин. изн., 89/2018 – усклађени дин. изн., 95/2018 - др. закон, 86/2019 – усклађени дин. изн. и 126/2020 – усклађени дин. изн.) јединици локалне самоуправе припадају изворни приходи, остварени на њеној територији и то: локалне административне таксе. Према члану 7. став 1. наведеног закона стопе изворних прихода, као и начин и мерила за одређивање висине локалних такса и накнада утврђује скупштина јединице локалне самоуправе својом одлуком, у складу са законом, док према ставу 2. истог члана одлука из става 1. овог члана доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину.

С обзиром на чињеницу да за издавање локацијских услова типских трафо станица напона мање од 110 kv досад није била прописана општинска административна такса, Општинско веће општине Сента као овлашћени предлагач аката које доноси Скупштина општине Сента, после одржане јавне расправе утврдило је Предлог Одлуке о изменама и допунама Одлуке о општинским административним таксама и предложило Скупштини општине Сента разматрање и доношење предложенe одлуке.

Скупштина општине Сента, након разматрања предлога Општинског већа општине Сента и мишљења Одбора за буџет и финансије за доношење Одлуке о изменама и допунама Одлуке о општинским административним таксама, донела је одлуку као у диспозитиву.

**Република Србија**

**Аутономна Покрајина Војводина**

**Општина Сента Председница Скупштине општине Сента**

**Скупштина општине Сента Жофиа Сабо Декањ с. р.**

**Број: 434-5/2020-I**

**Дана: \_\_\_\_\_\_. 12. 2020. године**

**С е н т а**